తూర్పుగోదావరి జిల్లా దేవీపట్నం మండలం కచ్చులూరు దగ్గర గోదావరి నదిలో సెప్టెంబర్ నెల 15వ తేదీన మునిగిపోయిన రాయల్ వశిష్ట బోటు పైకప్పును ధర్మాడి సత్యం బృందం బయటకు తీసింది. ధర్మాడి సత్యం బృందం సభ్యులు ఈరోజు సాయంత్రంలోపు బోటును పూర్తిగా బయటకు వెలికితీసే అవకాశం ఉందని భావిస్తున్నారు. ఈ ప్రాంతంలోని శివ భక్తులు బోటు ప్రమాదానికి శివుని ఆగ్రహమే కారణమని చెబుతున్నారు.
ఈ గ్రామాలలో నివసించే వారు గోదావరి నదిలో బోటు ప్రమాదాలు ఎక్కువగా 15వ తేదీనే జరుగుతాయని, ఆ ప్రమాదాలు కూడా పౌర్ణమి లేదా అమవాస్య రోజుల్లో మాత్రమే జరుగుతాయని చెబుతున్నారు. గత సంవత్సరం మే నెల 15వ తేదీన వాడపల్లి - మంటూరు సమీపంలో గోదావరి నదిలో లాంచీ మునిగిపోయిందని గ్రామస్తులు చెబుతున్నారు. లాంచీ ప్రమాదంలో 19 మంది చనిపోయారు.
గతంలో మే 15వ తేదీన ఆరుగురు లాయర్లు బోటు ప్రమాదంలో మృత్యువాత పడ్డారు. 1971 సంవత్సరం, 1956 సంవత్సరంలో కూడా బోటు ప్రమాదాలు 15వ తేదీనే జరిగాయని గ్రామస్తులు చెబుతున్నారు. రాయల్ వశిష్ట బోటు మునిగిపోయిన ప్రదేశానికి కొంత దూరంలోని కొండల్లో శివాలయం ఉంది. పాపికొండలకు గోదావరి నదిలో బోటులో, లాంచీల ద్వారా రాకపోకలు చేసేవారు కొండల్లో ఉన్న శివుడిని దర్శించుకుంటారు.
15వ తేదీన మాత్రమే గోదావరి నదిలో ప్రమాదాలు జరుగుతూ ఉండటంతో మహాశివుడి ఆగ్రహం వలనే ప్రమాదాలు జరుగుతున్నాయని గోదావరి నదికి దగ్గరగా ఉండే గ్రామాలలోని గ్రామస్తులు కూడా భావిస్తున్నారు. నిన్న బోటు కదలటంతో బోటు నుండి బ్లాక్ జీన్స్ ప్యాంట్ ధరించిన ఒక మహిళ తల లేని మొండెం బయటపడింది. ఈరోజు బోటు బయటకు తీస్తారనే ప్రచారం జరగటంతో భారీ సంఖ్యలో స్థానికులు బోటు వెలికితీసే ప్రదేశానికి చేరుకొని బోటు కోసం ఎదురు చూస్తున్నారు.
thoorpugodaavari jilla devipatnam mandalam kachuluru daggara godavari nadilo september nela 15va tedeena munigipoyina rayal vashishta botu paikappunu dharmadi satyam brundam bayataku teesindi. dharmadi satyam brundam sabhyulu eeroju saayantramlopu botunu puurtigaa bayataku velikiteese avakaasam undani bhaavistunnaaru. ee praantamlooni shiva bhaktulu botu pramaadaaniki shivuni agrahame kaaranamani chebutunnaru.
ee graamaalalo nivasinche vaaru godavari nadilo botu pramaadaalu ekkuvagaa 15va tedeene jarugutaayani, aa pramaadaalu kuudaa pournami leda amavasya rojullo matrame jarugutaayani chebutunnaru. gatha samvatsaram mee nela 15va tedeena vaadapalli - manturu sameepamlo godavari nadilo lanchi munigipoyindani graamastulu chebutunnaru. lanchi pramaadamlo 19 mandi chanipoyaru.
gatamlo mee 15va tedeena aaruguru laayarlu botu pramaadamlo mrutyuvaata paddaaru. 1971 samvatsaram, 1956 samvatsaramlo kuudaa botu pramaadaalu 15va tedeene jarigayani graamastulu chebutunnaru. rayal vashishta botu munigipoyina pradesaaniki kontha dooramlooni kondallo sivaalayam undi. paapikondalaku godavari nadilo botulo, laancheela dwara rakapokalu chesevaaru kondallo unna shivudini darsinchukuntaaru.
15va tedeena matrame godavari nadilo pramaadaalu jarugutuu undatamtho mahasivudi aagraham valane pramaadaalu jarugutunnaayani godavari nadiki daggaragaa unde graamaalaloni graamastulu kuudaa bhaavistunnaaru. ninna botu kadalatamtho botu nundi black jeens pant dharinchina oka mahila tala laeni mondem bayatapadindi. eeroju botu bayataku teestaarane prachaaram jaragatamtho bhari sankhyalo sthaanikulu botu velikiteese pradesaaniki cherukoni botu kosam eduru chustunnaru.